CELEX: 22008D0109
Language: mt
Date: 2008-09-26 00:00:00
Title: Deċiżjoni tal-Kumitat Konġunt taż-ŻEE Nru 109/2008 tas- 26 ta’ Settembru 2008 li temenda l-Protokoll 31 tal-Ftehim taż-ŻEE, dwar koperazzjoni f’oqsma speċifiċi lil hinn mill-erba’ libertajiet

20.11.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 309/39
               
            DEĊIŻJONI TAL-KUMITAT KONĠUNT TAŻ-ŻEE
      Nru 109/2008
      tas-26 ta’ Settembru 2008
      li temenda l-Protokoll 31 tal-Ftehim taż-ŻEE, dwar koperazzjoni f’oqsma speċifiċi lil hinn mill-erba’ libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim taż-Żona Ekonomika Ewropea, minn hawn ‘il quddiem imsejjaħ “il-Ftehim”, u b’mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 41/2006 tal-10 ta’ Marzu 2006 (1).
               
            
                  (2)
               
               
                  Huwa xieraq li tiġi estiża l-koperazzjoni tal-Partijiet Kontraenti tal-Ftehim sabiex tiġi inkluża d-Deċiżjoni tal-Kummissjoni 2008/49/KE tat-12 ta’ Diċembru 2007 li tikkonċerna l-implimentazzjoni tas-Sistema ta’ Tagħrif tas-Suq Intern (STSI) fir-rigward l-protezzjoni tad-dejta personali (2).
               
            
                  (3)
               
               
                  Il-Protokoll 31 tal-Ftehim għandu jiġi għalhekk emendat sabiex jippermetti li din il-koperazzjoni estiża sseħħ.
               
            
                  (4)
               
               
                  Regolament (KE) Nru 45/2001 tal-Parlament Ewropew u tal-Kunsill tat-18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ dejta personali mill-istituzzjonijiet u l-korpi tal-Komunità u dwar il-moviment liberu ta’ dik id-dejta (3) ma ġiex inkorporat fil-Ftehim,
               
            IDDEĊIEDA DAN LI ĠEJ:
      Artikolu 1
      Is-subinċiż li ġej għandu jiżdied fir-raba’ inċiż tal-Artikolu 17(5)(b) (Deċiżjoni Nru 2004/387/KE tal-Parlament Ewropew u tal-Kunsill) tal-Protokoll 31 tal-Ftehim:
      
                  “—
               
               
                  
                     32008 D 0049: Deċiżjoni tal-Kummissjoni 2008/49/KE tat-12 ta’ Diċembru 2007 li tikkonċerna l-implimentazzjoni tas-Sistema ta’ Tagħrif tas-Suq Intern (STSI) fir-rigward tal-protezzjoni tad-dejta personali (ĠU L 13, 16.1.2008, p. 18).”
               
            Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika tal-Kumitat Konġunt taż-ŻEE taħt l-Artikolu 103(1) tal-Ftehim (*).
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE tal-Ġurnal Uffiċjali ta’ l-Unjoni Ewropea.
      
         Magħmula fi Brussell, 26 ta’ Settembru 2008.
         
            
               Għall-Kumitat Konġunt taż-ŻEE
            
            
               Il-President
            
            L-A.S.T. Prinz Nikolaus von LIECHTENSTEIN
         
      
      
         (1)  ĠU L 147, 1.6.2006, p. 64.
      
         (2)  ĠU L 13, 16.1.2008, p. 18.
      
         (3)  ĠU L 8, 12.1.2001, p. 1.
      
         (*)  Ir-rekwiżiti kostituzzjonali indikati.